
МОМЕ ДРАГОМ КАРОДУ 

Чување јединства народног и државнс ие.тине Моја је света дужност и нај- ' 
внши цил> Моје владавине, то је бИла побуаа и глаани .тадатак режима који сам 
завео 6 јануара 1929 године. 

У својој речи, коју Ми је налагала л>убав пре.ча Отаџбини, Ја сам Моме 
драго.м Народу отворено изнео све тешкоће и опасности, у које је био . доведен 
наш наиионални живот и државна целина. 

Те су тешкоће биле толико велике, оппсности тако озбил>не, да су дубоко 
. забришаеале све родољубе и раааирате душу народну, 

Сви, ueo -Народ видео је urra је узрок алу и био свестан величине ала те 
је разумео " и са пуним поверен>ем прихватио Мсте одлуке. 

Висока нашмжална свест и здраво расуђиван>е је одлнка коју је наш Народ 
увек показивао у оалучним моментима сноје историје. 

Моје иоуздатве у л>убав Народа и његову моралну снагу пружнло Ми је 
сшуран ослонац за све подхвате у сређивању прилика у земли. 

Срећан сам и поносан urro је сав Мој драги Народ од првог тренутка схва- 
тио Моје побуде и једнодушним јавним одобравање.« снажно припомагао извођењу 
Мојих одлука. 

Уз ту велику и широку моралну помоћ Народа, на којој одаје.м хвалу и 
признање, успело се за сразмерно кратко време да се посвршавају крупни нацио- 
нални и државни задаии, и поставе грајне основе адраиог државног живота. 

Крањевинн Југославмји, прихваћеној свом топлинпч националне душе свега 
југословенског Народа. обезбеђени су потребни услови за снажан подет и велику 
« нациоиалну будућност. 

Пун уверења да до сада постигнути резултати рада, здрава политичка и 
наиионална свест и искуство Парода допуштају , да се прнступн осшарењу и де(|ж- 
нитивној организаанји оннх установа и оног држав.чог уређења, које he најбол>е 
* оаговарати народним потребама и државни.м ннтереоша, оалучио са.м. да доса- 
дашњи рад и извођење наин« ;«•: п аржавне пелитнке поставим на ширу основу 
р' иепосредне народне сарадње. 

Са вером у Бога и срећну ‘удсћносг Крлл.евинс Југославије дајем Устав 
[, Крллхевмне Југославије 

АЛЕКСАНДАР с р. 


ми 

АЛЕКСАНДАР I 

ПО МИЛОСТИ БОЖЈОЈ И ВОЉИ НАРОДНОЈ 
КРАЉ ЈУГОСЛАВИЈЕ 
ПРОПИСУЈЕМО И ПРОГЛАШУЈЕМО 

УСТАВ 

КРАЉЕВИНЕ ЈУГОСЛАВИЈЕ 

КОЈИ ГЛАСИ: 


ОДЕЉАК I 
ОПШТЕ ОДРЕДБЕ 

Члан 1. 

Кр&љевина Југославија је наследна и уставна монархија. 

Члан 2. 

Грб је Краљевине двоглави Бели Орао у полету, на црвеном штиту. Врх обе главе 
Двоглавог Белог Орла стоји Круна Краљевине. На прсима Орла је штит, на коме су: 
бео крст на црвеном штиту са по једним огњилом у сваком краку, поред њега штит са 
25 поља црвених и сребрнастих наизменце а испод њих плави штит са три златне шесто- 
кракс звезде и бели полумесец. 

Државна застава је плаво-бело-црвена тробојка у водоравном положају према ус- 
правном копљу. 

Члан 3. 

Службени језик Краљевине је српско-хрватско-словеначки. 


ОДЕЉАК II 

ОСНОВНА ГРАЂАНСКА ПРАВА И ДУЖНОСТИ 
Члан 4. 

Држављанство је у читавој Краљевини једно. Сви су грађани пред законом једнаки. 
Сви уживају једнаку заштиту власти. 

Не признаје се племство ни титуле, нити шсаква преимућства по рођењу. 

Члан 5. 

Ујемчава се лична слобода. 

Нико не може бити узет на одговор, нити бити притворен, нити иначе ма од кога 
бити лишен слободе, осим у случајевима које је закон предвидео. 

Незаконито лишење слободе је кажњиво. 

Члан 6. 

Никоме не може судитн ненадлежан суд. 

Члан 7. 

Нико не може бити осуђен док не буде надлежно саслушан или законим начином 
позван да се брани. 

Члан 8. 


Казна се може установити само законом и применитн једино на дела, за која је за- 
кон у напред рскао да ће сс том казном казнити. 

Члан 9. 

Ниједан грађанин не може битн изгнан из државе. Он се не може протерати у земљи 
из једног места у друго, нити заточити у једноме месту, осим у случајевима које је закон 
изречно предвидео. 

Нико се не може, ни у ком случају, протерати из свог завичајног места, безсудскс 
пресуде. 

Члан 10. 

Стан је неповредан. 

Власт не може прсдузетн никакво претресање нн истраживање у стану грађана, 
осим у случајевима које је закон предвидео и начином како је закон прописао. 

Нсзаконита повреда стана кажњава јс. 

Члан 1 1 . 

Ујемчава се слобода вере и савести. Усвојене вероисповести равноправне су пред 
законом и могу свој верозакон јавно исповедати. 

Уживање грађанских и политичких права независно је од исповедања вере. Нико 
се не може ослободити својих грађанских и војних дужности и обавеза позивајући се на 
прописе своје вере. 

Вере могу бити признатс само законом. Усвојене и признате вере самостално уре- 
ђују своје унутрашње верске послове и управљају својнм закладама и фондовима у гра- 
ницама закона. 

Нико није дужан да своје верско осведочење јавно исповеда. Нико није дужан да 
суделује у верозаконим актима, свечаностима, обредима и вежбама, осим код државних 
празника и свечаности и у колико то одредн закон за особе, које су подложне очинској, 
туторској и војној власти. 

Усвојене и признате вере могу одржавати везе са својим врховним верским погла- 
варима и ван граница државе, у колико то траже духовни прописи појединих вероиспо- 
вести. Начин, како ће се те всзе одржавати, регулисаће се законом. 

У колико су у државном буцету предвиђени за верозаконе сврхе издаци, имају се 
делити међу поједине усвојене и признате вероисповести сразмерно броју њихових вер- 
них и стварно доказаној потреби. 

Верски претставници не смеју употребљавати своју духовну власт преко верских 
богомоља или преко написа верског карактсра или иначе при вршењу своје званичне дуж- 
ности у партиске сврхе. 

Исто тако ником није допуштено да у богомољама или приликом всрских скупова 
и манифестација у опште врши ма какву политичку агитацију. 

Члан 12. 

Свакоме је слободно, у границама закона, изразити своје мишллње путем речи, 
живс или писане, сликама и другим сходним средствима. 

Члан 13. 

Грађани имају право удруживања, збора и договора у границама закона. Не може 
бити удруживања на верској или племенској или регионалној основи у партиско-поли- 
тичке сврхе као ни у сврхе физичког васпитања. 

На зборове се не може долазити под оружјем. 

Члан 14. 

Грађани имају право молбс. Молбу може потписати један или више њнх, као и 

Члан 15. 


Наука и уметност су слободне. 


Члан 16. 

Поред државних јавних школа могу постојати и приватне у гранидама закона. 

Основно школовање је обавезно. Оно јс у државним основним школама бесплатно. 

Све школе морају давати морално васпитање и развијати држављанску свест у духу 
народног јединства и верске трпељивости. 

Све установе за образовање под државним су надзором. 

Члан 17. 

Неповредна је тајна писама, телеграфских и телефонских саопштења, осим у слу- 
чају кривичне истраге, мобилизације или рата. 

Сви они који повреде тајну писама, телеграфских и телефонских саопштења, каз- 
ниће се по закону. 

Члан 18. 

Сваки грађанин има право непосредно и без ичијег одобрења тужити суду државне 
и самоуправне органе за кривична дела, која би овн учинили према њему у службеном 
раду. 

За мннистре, судије и војнике под заставом важе нарочите одредбе. 

За штете које учине грађанима државни или самоуправни органи незаконитим или 
неправилним вршенлм службе, одговарају пред редовним судом службеник као изврши- 
лац и држава, односно самоуправно тело. 

Члан 19. 

Сва звања у свима струкама државнс службе подједнако су доступна, под закон- 
ским погодбама, свима држављанима. 

Члан 20. 

Сваки држављанин ужива заштиту државе у страним државама. Сваком је држав- 
Јванину слободно иступити из држављанства пошто испуни својс обавезе према држави. 

Забрањује се издавање својих држављана. 


ОДЕЉАК III 

СОЦИЈАЛНЕ И ЕКОНОМСКЕ ОДРЕДБЕ 


Члан 21. 

Брак, породица и деца стоје под заштитом државе. 

Члан 22. 

Својина је зајемчена. 

Садржина и обим права својинс одређују се законом. 

Експропријација приватне својине у општем интересу допуштена је на основу за- 
кона, уз правичну накнаду. 

Члан 23. 

Слобода рада и уговарања у привредним односима признајс сс. 

Држава нма, у интересу целине, а на основу закона, право и дужност да интервс- 
нише у привредним односнма грађана, у духу правде и отклањања друштвених супрот- 
ности. 



Члан 24. 


Као саветодавно тело у питањима привредним и социјалним установљава се При- 
»редно Веће, хоје ће на тражење Крал»евске Владе или Народног Претставништва давати 
своје стручно мишљење. 

Привредно Веће сачиљавају претставниди привредних редова и стручњаци у при- 
вредним и социјалним питањима. 

Начин састава и пословања Привредног Већа одређује нарочити закон. 


ОДЕЉАК IV 
ДРЖАВНА ВЛАСТ 

Члан 25. 

Државна власт врши се по одредбама овога Устава. 

Члан 26. 

Законодавну власт врше Краљ и Народно Претставништво заједнички. 

Народно Претставништво састављају Сенат и Народна Скупштина. 

Члан 27. 

Управну власт врши Краљ преко одговорних министара по одредбама овога Устава. 

Члан 28. 

Судску власт врше судови. Њихове прссуде и решења изричу сс и извршују у име 
Краља на основу закона. 


ОДЕЉАК V 
КРАЉ 

Члан 29. 

Kpajb је заточник народног јединства и државне целнне; Он је чувар њихових сваг- 
дашњих интереса. 

Краљ потврђује и проглашује законе, поставља државне чиновнгасе и дајс војне 
чинове по одредбама закона. 

Краљ је врховни заповедник све војне силе. Он даје ордене и друга одликовања. 

Члан 30. 

Краљ има право амнестије. Амнестијом се ниште правне последице кажњивог дела, 
али се њоме не могу вређати права приватних лица на накнаду штете. Амнестија се може 
дати пре почетка кривичног поступка, у току поступка и после извршне пресуде. Амне- 
стија је оппгга или појединачна. 

Краљ има право помиловања. Он може досуђену казну опростити, смањити или 
ублажити. 

Право помиловања по делима кажњнвим само по приватној тужби одређује Зако- 
ник о судском кривичном поступку. 

Члан 31. 

Краљ претставл»а државу у свима њеним односнма са туђим државама. Он огла- 
шује рат и закључује мир. Ако земља није нападнута, или јој рат није оглашен од које дру- 
ге државе, за оглас рата потребан је претходни пристанак Народног Претставннштва. 

Ако земљи буде оглашен рат или она буде нападнута, има се одмах сазвати На- 

Члан 32. 


Краљ сазива Народно Претставништво у редован илн ванредан сазив. 

Краљ отвара и закључује седнице лично, престоном беседом или преко Министар- 
ског савета, посланицом или ухазом. 

У случају кад Краљ отвара или закључује седнице престоном беседом Сенат и На- 
родна Скупштина уједно заседавају. 

И престону беседу и посланице и указ премапотписују сви министри. 

Краљ може у свако доба, по државној потреби, позвати Народно Претставништво. 

Краљ има право распустити Народну Скупштину и наредити нове изборе. Указ 
о распуштању као и указ о новим изборима премапотписују сви министри. 


Члан 33. 


Краљ не може бити у нсто време поглавар друге које државе без пристанка На- 
родног Претсгавништва. 


Члан 34. 


Сваки писмени чин Краљевске власги премапотписује надлежни министар односно 
Министарски савет. 

За све чине Краљевске власти одговара Министар односно Министарски савет, 
који је премапотписао. 

За чине Краљеве као врховног заповедника војске, одговара Министар војске и 
морнарице. 

Члан 35. 


Краљ и Престолонаследник пунолетни су кад наврше 18 година. 

Краљева личност је неприкосновена. Краљу се не може ништа у одговорност ста- 
вити нити Краљ може бити тужен. Ово не вреди за Краљево приватно имање. 


Члан 36. 

У Краљевини Југославији влада Краљ Александар I из династије Карађорђеве. 

Краља Александра наслеђује Његово мушко потомство по реду прворођења. 

Члан 37. 

Кад Краљ нема мушког потомства Он ће одредити себи наследника из побочне 
линије. У случају кад Краљ до своје смрти није одредио себи наследника, Народно Прет- 
ставништво, у заједничкој седници, бираће Краља из исте династије. 

Члан 38. 

КраЈБевски Дом састављају: Краљица супруга, живи претци Краљеви у правој ли- 
нији, из исте династије, са својим супругама, живи потомци Краллви у правој линији са 
својим супругама и потомцима, рођена браћа Краллва и њихови потомци са својим су- 
пругама, сестре Краља владаоца, и сви женски потомци до удаје, стриц Краља Алексан- 
дра I Кнез Арсен, Кнез Павле са супругом и потомцима, и то женским потомцима до удаје. 

Односи и положај чланова у Краљевском Дому уређени су Статутом, који пропи- 
сује Краљ. 

Члан 39. 

Ступајући на престо, Краљ полаже пред Народним Претставништвом заклетву 
која гласи: „Ја (име) ступајући на престо Краллвине Југославије и примајући Краљевску 
власт, заклињем се свемогућим Богом, да ћу чувати изнад свега јединство народа, неза- 
висност државе и целину државне области и да ћу по Уставу и законима владати, u да 
ћу у свима својим тежњама добро народа пред очима имати. Тако ми Господ Бог помо- 
гао. Амин!“ 

Члан 40. 

Краљ борави стално у земљи. Ако се покаже потреба да Краљ иде из земље на хра- 
ће време, заступа га по праву Наследник Престола. Ако Наследник Престола није пуно- 
летан, или ако је спречен, Краља ће заступати Министарски савет. Заступништво се врши 253 



no упутствима која Крал. даје. Ово вреди и за случај Крал>еве болести, која не ствара трај- 
ну неспособност. 

За време отсуства Краља или Наследиика Престола, Министарсхи савет нема права 
распуштања Народне Скупштине. 

Застухшиштво Министарског савета може трајати најдуже шест месеци. По истеку 
тога рока ступају у важност уставни прописи о намесништву. 


ОДЕЉАК VI 
НАМЕСНИШТВО 

Члан 41. 

Краљевску власт врши намесништво: I) кад је Краљ малолетан, 2) кад јс Краљ 
због душевне или телесне болести трајно неспособан да врши Краљевсху власт. 

У случају кад је Краљ трајно неспособан да врши Крал>евску власт, о моменту обра- 
зовања и престанку намеснииггва решава Народно Претставништво у заједничкој седници. 

Кад Министарски савет нађе да је наступио случај Краљеве неспособности, он то 
саопштава Народном Претставништву заједно са мишљењем три лекара узета са дома- 
ћих медицинских факултета. На исти се начин поступа кад је у питању Наследник 
Престола. 

Члан 42. 

Намесничка власт припада по праву Наследнику Престола, ако је пунолетан. 

Ако Наследник Престола, из узрока побројаних у члану 41, не може да врши на 
месничку власт, онда ће намесничку власт вршити три лица, која је Краљ одредио наро- 
читим актом или тестаментом. Истовремено Краљ одређује сваком намеснику по једног 
заменика. На случај да се упразни место намесника и његовог заменика, Народно Прет- 
ставништво бира тајним гласањем, у заједничхој седници, новог намесника од двојиие 
преосталих заменика. Ако је у животу само један заменик онда он долази без избора на 
упражњено место намесника. 

На случај да Краљ није одредио ни актом ни тестаментом намеснике или да услед 
болести или смрти одређених намесниха и њихових заменика није могуће образовати на- 
месништво од бар два намесника, Народно Претставништво бира тајним гласањсм, у 
заједничкој седници, потребан број Краљевских намесника. Намесници могу бити само 
грађани Крадавине Југославије. 

Пре него што узму Краљевску власт у своје руке, намесници ће пред Народним 
Претставништвом положити заклетву: да ће Краљу бити верни и да ће владати по Уставу 
и земаљским законима. 

Члан 43. 

Ако је један од тројице намесника привремено отсутан или спречен, друга два на- 
месника моћи ће и без њега отправљати државне послове. 

Члан 44. 

О васпитању малолетног Краља стараће се намесници. 

О имању малолетног Краља бринуће се старатељи одређени Краљевим тестамен- 
том. Ако преминули Краљ није одредио старател»а ; именоваће их намесници по саслу- 
шању Претседника Државног савета, Касационог суда и Главне контроле. 

Члан 45. 

До ступања на дужност намесника Министарски савет ће привремено вршити, под 
својом одговорношћу, Краљевску власт. 


Члан 46. 

У случају смрти или оставке Краллве, Наследник Престрла, ако је пунолетан, при- 
ма одмах Краљевску власт, објављује то народу прокламацијом и полажс прописану за- 
клетву пред Народним Претставништвом. 



Народна Скупштина бнра се на 4 године. Мандат народног посланика може пре- 
стати и раније у случајевима које предвиђа изборни закон. 

Одредбе о броју и изборима народних посланика прописује се законом. 

Члан 55. 

Право бирачко има сваки држављанин по рођењу или прирођењу, ако је навршио 
двадесет и једну годину старости. 

Официри активни као и подофицири и војници под заставом не могу вршити би- 
рачко право ни бити бирани. 

Закон ће решити о женском праву гласа. 

Члан 56. 

Привремено губе бирачко право: 1) који су осуђени на робију (тамницу), или затвор 
дужи од годину дана, док се не поврате у права, 2) који су осуђени на губитак часних права 
за време док траје та казна, 3) који су под стеципггем, 4) који су под старатељством и 5) 
који су пресудом изгубили бирачко право због изборних кривица. 

Члан 57. 

За сенатора односно народног посланика може бити изабран само онај, који има 
бирачко право, без обзира је ли уведен у бирачки списак. Од сваког се сенатора односно 
посланика траже ови услови: 1) да је држављанин по рођењу или прирођењу Краљевине 
Југославије. Прирођени држављанин мора бити настањен најмање десет година, рачу- 
најући од дана прирођења, 2) да је навршио 40 односно 30 година старости и 3) да говори 
и пише народним језиком. 

Губитак бирачког права привлачи и губитак мандата сенатора односно народног 
посланика. 

Сенатори и народни посланици не могу бити у исто време државни лиферанти или 
државни предузимачи. 


Члан 58. 

Активни државни чиновници не могу се кандидовати за сенаторе и народне по- 
сланике. 

Полициски, финансиски и шумарски чиновници као и чиновници аграрне реформс, 
не могу се кандидовати, осим ако су то престали бити годину даиа пре расписа избора. 

Министри активни и на расположељу могу се кандидовати. 

Члан 59. 

Сваки сенатор и народни посланик претставља цео народ. 

Сви чланови Народног Претставништва полажу заклетву, да ће Краљу бити вернн, 
да ће чуватн изнад свега јединство народа, независност државе и целину државне облас- 
ти, да ће Устав чувати н добро народа пред очима имати. 

Члан 60. 

Народно Претставннштво сазива се Краљевим указом у престоници Београду у 
редован сазив сваке године двадесетог октобра. 

Ако је у случају рата престоница измештена, Народно Претставништво састаје сс 
у месту, које је Краљсвим указом о сазиву одређено. 

Редован сазив нс може се закључити док не будс рсшен државни буџет. 

Члан 61. 

Народна Скупштнна прегледа сама пуномоћства својих чланова и одлучује о њима. 

Члан 62. 

Народна Скупштина бира за сваки сазив из своје средине своје часништво. 



Члан 63. 


Законске предлоге подносе, по овлашћењу Краљевом, поједини министри. 

Право подношења законских предлога припада сваком члану Народног Претстав- 
ништва, чији предлог писмено помогне најманл; једна петина чланова Сената одпосно 
Народне Скупштине. 

Члан 64. 

Законски предлог који Народна Скупштина усвоји шаље се Сенату на рад и обратно. 
Ако је законски предлог усвојен у целини и од Народне Скупштине и од Сената сматра 
се да је Народно Претставништво предлог примило. Ако су учињене какве измене или 
допуне од Сената односно од Народне Скупштине, онда се законски прсдлог враћа На- 
родној Скупштини односно Сенату на решавањс. Када сс ове измене и допуне приме од 
Народне Скупштине односно Сената, сматра се да је Народно Претставништво предлог 
примило. На случај, да се Сенат и Народна Скупштина у пријему једног законског пред- 
лога у целини или у појединостима не сагласе, сматра се да је предлог одбивен и у истом 
сазиву се о њему не може више поново решавати. Ако се случај понови и у идућем сазиву, 
о томе законском предлогу одпучиће Краљ. 

Члан 65. 

Краљ закључује уговоре са страним државама, али је за потврду тих уговора по- 
требно претходно одобрење Народног Претставништва. За потврду чисто политичких 
споразума није потребно претходно одобрење Народног Претставништва. 

За уговор, да туђа војска поссдне земљиште Краљевине или да пређе преко њега, 
потребно је одобрење Народног Претставништва. 

Народно Претставнипггво можс, кад то изискује државна потреба, одлуком у на- 
пред овластити Министарски савет, да изда мере за неодложну примену предложеног 
уговора. 

Државна територија не може се отуђити или разменити без одобрења Народног 
Претставништва. 

Члан 66. 

Законе проглашује Краљ указом, који садржи сам закон решен од Народног Прет- 
ставништва. Указ премапотписују сви министри. Министар правде ставља на указ држав- 
ни печат и стара се о обнародовању у „Службеним новинама“. 

Закон добија обавезну снагу 15 дана по обнародовању у „Службеним новинама“ 
ако сам закон друкчије не одреди. Дан обнародовања у „Службеним новинама" рачуна се. 

Члан 67. 

Народно Претставништво има право анкете као и истраге у изборним и чисто ад- 
министративним питањима. 


Члан 68. 

Сваки члан Сената и Народне Скупшгине има право управљати министрима пи- 
тања и интерпелације. Министри су дужни дати на њих одговор у истом сазиву. 

Члан 69. 

Сенат и Народна Скупштина опште непосредно само са министрима. 

Члан 70. 

У Сенату и у Народној Скупштини имају право да говоре само њени члапови, чла- 
нови владе и владипи повереници за то Краљевим указом одређени. 

Члан 71. 

Сенат и Народна Скупштина могу пуноважно решавати ако је на седници присутна 
једна трећина свих сенатора односно посланшса. 



За пуноважно решеље потребна је већина гласова присутних. У случају равне по- 
деле гласова предлог, о коме је гласано, сматра се, да је примллн. 


Члан 72. 

О свахом законском предлогу мора се гласати два пута у истом сазиву пре него 
што се коначно усвоји. 


Члан 73. 

Решавање Сената и Народне Скупштине у заједничком заседању бива само за слу- 
чајеве за које је изрично рсчено. 

Заједничким заседавањима претседавају претседници Сената и Народне Скупштине 
наизменично. 


Члан 74. 

Сенатор односно народни посланик не одговара за глас који је дао као члан Сената 
односно Народне Скупштине. 

За све изјаве и поступке при вршењу мандата било у седницама Сената или Народне 
Скупштине или у одборима, или у особитом изасланству или у особитој дужности по од- 
редби Сената или Скупштине, сенатори односно посланици одговарају Сенату односно 
Народној Скупштини, по одредбама пословника. За оне изјаве и поступке, који садрже 
кривично дело, сенатор односно народни посланик одговара и пред редовним судовима 
ако Сенат односно Народна Скупштина даде за то одобрење. Но за увреде, клевете или 
злочине сенатор односно народни посланик одговара пред редовним судовима и без прет- 
ходног одобрења Сената односно Народне Скупштине. 

Члан 75. 

Без овлашћења Сената односно Народне Скупштине, њихови чланови нс могу се 
за кривице учињене ван вршења мандата узимати на одговор нити лишити слободе док 
траје њихов мандат, осим кад се затеку на самом делу злочина или преступа. Али се и у 
томе последњем случају Сенат односно Народна Скупштина, ако је на окупу одмах из- 
вештава, и она даје или одриче овлашћење да се надлежни поступак продужи за време 
сазива. 

Имунитетско право сенатора и посланика настаје даном избора односно наиме- 
новања. 

Ако ко постане сенатор или посланик пре него што је над њим по каквој кривици 
изречена извршна пресуда, власт која врши извиђање и истрагу известиће о томе Сенат 
или Народну Скупштину, која даје или одриче овлашћење за продужење поступка. 

Члан Сената и Народне Скупштине можс сс узимати на одговор само ради оног 
дела, за који је издан. 


Члан 76. 

Сенату и Народној Скупштини припада искључиво право да у својој средини одр- 
жава ред преко свог претседника. Никаква оружана сила не може се поставитн у згради 
нити у њезином дворишту без одобрења Претседника. Исто тако без његовог одобрења 
не могу никакви државни органн чинити у Сенату и Народној Скупштини акт власти. 

Нико оружан не сме ући у зграду Сената и Народнс Скупштине, осим лица која 
по пропису носе оружје и налазе се на служби код Сената односно Народне Скупштинс. 


ОДЕЉАК VIII 
УПРАВНА ВЛАСТ 

Члан 77. 

Краљ именује и разрешава Претседника Министарског савета и мннистре. Прет- 
седник Мшшстарског савета и мшшстри чине Министарски савет, који стоји непосрсдно 
под Краљем. Мннистри се налазе на челу појединих грана државне управе. 



Министар можс бити и без портфеља. 

Министри именују ниже државне чиновнике по одредбама закона. 

Министри полажу пре ступања на дужност заклетву да ће Краљу бити верни и да 
ће радити по Уставу и по законима. 


Члан 78. 

Краљ и Народна Скупштина могу оптужити министре за повреду Устава и земаљ- 
ских закона учињену у службеној дужности. За нггете, које министар учини грађанима 
незаконитим вршењем службе одговара држава а министар држави. 

Члан 79. 

Министар може бити оптужен како за време трајања своје службе тако и за пет 
година после одступања. 

Предлог, да се министар оптужи, мора се учинити писмено и мора садржати тачке 
оптужења. 

Кад министра оптужи Народна Скупштина, одлука о стављању министра под суд 
има се донети већином од две трећипе од укупног броја народних посланика. 

Члан 80. 

Ближе одредбе о министарској одговорности садржи посебан закон. 

Члан 81. 

Управна власт може издавати уредбе потребне за примену закона. 

Члан 82. 

Управа у Краљевини врши се по бановинама, срезовима и општинама. 

Члан 83. 

Краљевина Југославија има девет бановина и то: 

1. Дравска са седиштем у Љубљани; 

2. Савска са седиштем у Загребу; 

3. Врбаска са седиштем у Бања Луци; 

4. Приморска са седиштем у Сплиту; 

5. Дринска са седиштем у Сарајеву; 

6. Зетска са седиштем на Цетињу; 

7. Дунавска са седиштем у Новом Саду; 

8. Моравска са седиштем у Нишу; 

9. Вардарска са седиштем у Скопљу. 

Дравска Бановина: обухвата део територије ограничен, од места где северна гра- 
ница среза Чабар сече државну границу, државном границом према Италији, Аустрији 
и Мађарској до места, где државна граница према Мађарској избија на реку Муру (с. и. 
од Чаковца). Од реке Муре граница идс источном односно јужном границом срезова: 
Лендава, Љутомер, Птуј, Шмарје, Брсжице, Кршко, Ново Место, Метљика, Чрномељ, 
Кочевјс и Логатец, обухватајући све поменуте срезове. 

Савска Бановина: ограничена је са северне стране до реке Муре горе поменутом 
границом Дравске Бановине. Затим граница иде реком Муром и даље државном грани- 
цом према Мађарској до места где ова напушта реку Драву, одакле иде Дравом и Дуна- 
вом до северне границе среза Илока. Од реке Дунава до реке Саве граница иде источном 
границом срезова: Вуковар, Винковци и Жупања, обухватајући и ове срезове. Даље иде 
рском Савом до утока Уне, а по том Уном до североисточне границе среза Двор (ј. з. од 
Костајнице). Од овога места до Јадранског мора (Моралички канал) граница иде јужном 
границом срезова: Костајница, Петриња, Глина, Вргин Мост, југоисточном границом 
среза Војнић, источном границом срезова: Слуњ, Кореница и Д. Лапац. Даље граница 
иде јужном границом срезова Грачац и Госпић обухватајући и ове срезове. Од обале гра- 
ннца идс теснацом Љубашким, каналом Нова Пољана, између острва Маон и Планик 
и северно од острва Олиб и Слива до државне границе на Јадранско море. 



Врбаска Бановнна: граничи се од североисточне границе среза Двор (ј. з. од Ко- 
стајнице) реком Уном до њеног утока у Саву, затим реком Савом, источном границом 
срезова: Дервевта и Грачаница до реке Босне код села Долца. Одатле иде југозападном 
границом среза Маглај до тромеђе срезова: Тешан>, Маглај и Жепче. Од ове тачке гра- 
ница иде северном границом срезова: Жепче, Зеница и Травник до планине Влапшћ (Љута 
Греда к. 1740); одатле граница иде преко коте 1446 источном падином Лесине (к. 1433), 
к. 1057, Јелић к. 1192, к. 1018, к. 1139, Обреновац к. 1157, па прско Радање планине (к. 1366) 
и Игралишта (к. 1085) излази на Раковце (к. 1217). Одавде граница иде између села По- 
дрипци и Султановићи, затим између села Гмићи и Гувна на Осој (к. 888) и даље гребе- 
ном преко Шуљаге (к. 1533), Демировца (к. 1724) и Црног Врха (к. 1403) на М. Виторог 
(к. 1748). Од М. Виторога граница иде источном и југозападном гравицом Гламочког 
среза до спрам к. 1156 на планини Старетини; одатлс граиица пресеца у западном делу 
Ливањско Пол>е и на Троглаву (к. 1913) избија на југозападну границу среза Ливно и иде 
њоме до на Велики Бат (к. 1851). Дал>е граница иде јужном и западном границом среза 
Бос. Петровац до тромеђе срезова Д. Лапац, Книн и Бос. Петровац. Одавде до северо- 
источне границе среза Двор (ј. з. од Костајнице) граница иде означеном границом Савске 
бановине. 

Приморска Бановнна: са северне стране граничи се означеним јужним границама 
Савске и Врбаске бановине све до тромеђе између срезова: Јајце, Бугојно и Травник (Ра- 
ковце к. 1217). Од овога места граница иде источном границом среза Бугојно и северном 
границом среза Коњиц; за тим источном границом срезова Коњиц и Мостар до тромеђе 
срезова: Мостар, Столац и Невесиње. Даље иде границом среза Столац, обухватајући и 
овај срез. На Јадранском мору граница прелази Неретвљанским и Пељешачким каналом 
до државне границе на Јадранском мору. 

Дрннска Бановина: ограничена је са западне стране до реке Саве означеним грани- 
цама Приморске и Врбаске бановине и даље са севера реком Савом до утока реке Колу- 
баре. Од утока Колубаре до западне границе Приморске бановине к. 2058 на пл. Треска- 
вици (источна граница среза Коњиц) — иде источном границом срезова: Посавског (Обрс- 
новац), Тамнавског, Колубарског, (Мионица) и Пожешког, обухвата срез Љубићки, даље 
иде источном границом среза Трнавског и Драгачевског, па источном, јужном и западном 
границом Моравичког среза и даље јужном границом срезова: Ариљског, Златиборског, 
Вишеградског, Чајничког, Рогатичког и Сарајевског. 

Зетска Бановнна: ограничена је са северне стране означеном јужном границом При- 
морске и Дринске бановине све до тромеђе између срезова: Драгачевског, Жичког и Сту- 
деничког. Од ове тромеђе до државне границе према Албанији гранична линија иде исто- 
чном границом срезова: Студеничког, Дежевског, Митровичког, Дреничког и Подрим- 
ског, обухватајући све ове срезове. Даље гравица иде државном границом према Алба- 
нији до Јадранског мора. 

Дунавска Бановина: са југозападне стране ограничсна је означеним границама Дрин- 
ске и Савске бановине, а са северне и североисточне стране државном границом према 
Мађарској и Румунији до места где ова последња избија на реку Дунав. Иде Дунавом 
до источне границе среза Рамског, скреће на југ источном и јужном границом среза Рам- 
ског а затим југоисточном границом среза Пожаревачког. Продужује источном границом 
срезова: Моравског, Лепеничког, Крагујевачког и Гружанског до Дуленског Црног Врха 
(к. 919) на Гледићским планинама, одакле преко Кречана (к. 760) и Брзака (к. 822) избија 
на границу Дринске бановине на планини Котленик код Црног Врха (к. 768). 

Моравска Бановнна: ограничена је са северне и источне стране државном границом 
према Румунији и Бугарској до јужне границе среза Лужничког (код Дешчаног Кладен- 
ца). Одавде граница иде јужном границом срезова: Лужничког, Нишког, Добричског, 
Прокупачког, Косаничког, Лапског и Вучитрнског обухватајући и ове срезове и на тро- 
међи срезова Вучитрнског, Грачаничког и Дреничког избија на означену границу Зетске 
бановине. Даље граница иде на север означеним границама Зетске, Дринске и Дунавске 
бановине. 

Вардарска Бановина: ограничена је са севера означеним границама Зетске и Мо- 
равске бановине, а са истока, југа и запада државном границом према Бугарској, Грчкој 
и Албанији. 

Спорна питања о детаљним границама појединих бановина решаваће Министар 

Члан 84. 

Бановине су управне и самоуправне јединице. 

Нарочити закон одређује поделу бановина на срезове и општине. 

Организација општинских управа и делокруг њиховог рада уређује се особеним 
законом по начелу самоуправе. 

Поједине градске оппггине могу бити законом и на другој основи уређене. 

Члан 85. 

Град Београд са Земуном и Панчевом чине посебно управно подручје. Под ово 
управно подручје спадаће и сва околна места, која буду из бановине издвојена и буду ушла 
у састав општина београдске, земунске или панчевачке. 

Члан 86. 

На челу бановине стоји бан. Он је претставник врховне власти у бановини. 

Бана поставља Краљ на предлог Прстседника Министарског савета. 

Члан 87. 

Бан поставља, премешта, пензионише и отпушта управне чиновнике у бановини 
у границама надлежности одређене законом о банској управи. 


САМОУПРАВА 


Члан 88. 


У свакој бановини, као самоуправном телу, посгоји бановинско веће и бановински 

одбор. 


Члан 89. 


Бановинско веће се бира на четири године општим, једнаким, непосредним гласа- 
њем, према одредбама закона. 

Веће бира из своје средине бановински одбор који је самоуправни извршни орган 
у бановини. 

Бан поставља и разрешава бановинске чиновнике на предлог бановинског одбора. 


Члан 90. 

Бановинска већа могу уређивати поједине гране бановинске управе и живота бано- 
винским уредбама на основу овлашћења закона о уређењу бановина или другим законима. 

Бановинске уредбе имају у дотичној бановини силу закона. Оне не смеју противу- 
речети ни Уставу ни постојећим законима, иначе се у том случају не могу примењивати. 

Члан 91. 

Бановински одбор спрема предлоге бановинских уредаба, а о њима решава бано- 
винско веће. 

Бановинске уредбе проглашује и обнародује бан, који претходно тражи сагласност 
Државног савета по њиховој законитости. У случају да Државни савет сагласност одбије 
уредба се не може обнародовати. 

Државни савет је дужан дати или одбити сагласност најдалл у року од месец дана. 
Ако се Државни савет у томе року не изјасни сматра се да је сагласност дата. 

Члан 92. 

Државна централна власт стара се да самоуправне власти врше своје законскс дуж- 
ности у одређеним границама и да не повреде који општи државни интерес. 

Члан 93. 

Бан односно законом одређени државни орган, имају права обуставити сва решења 
бановинског всћа и бановинског одбора или општинског збора и одбора, која су противна 



Уставу, законима и уредбама. Против решења бана има места жалби Државном савету 
у законом року. 

Могу се такође обуставити и она решења и изјаве, које су штетне по ошпте државне 
интересе. У том случају жалба се подноси Министру унутрашњих послова у законом року. 

Бановинско веће може се Краљевим указом распуститн и пре истека четворого- 
дишњег периода на предлог Министра унутрашњих послова и наредити нови избори за 
дотичну бановину. 

Члан 94. 

Бановинско веће решава сваке године у свом првом сазиву бановински буџет за 
наредну годину по предлогу бановинских одбора. 

Члан 95. 

Бановински буцет одобрава Министар финансија, а Главна контрола испитује ње- 
гово извршење путем прегледа завршног рачуна. 

Члан 96. 

Општине су самоуправна тела. Њима се особеним законима могу ставити у дуж- 
ност и акта управне власти и оне их врше под надзором одређених управних органа. 

Члан 97. 

Одредбе о организацији и надлежности бановинских и општинских самоуправних 
власти прописује захон. 

Члан 98. 

За спорове управне природе установљавају се управни судови. Закон одређује њи- 
хова седишта, надлежност и организацију. 

Члан 99. 

Државни савет је врховни управни суд. 

Посебним законом одређује се начин постављања чланова Државног савета као 
и састав, надлежност и поступак његов. 


ОДЕЉАК IX 
СУДСКА ВЛАСТ 

Члан 100. 

Судови су независни. У изрицању правде они не стоје ни под каквом влашћу но 
суде по законима. 

Судови и судске надлежности могу се установити само законом. 

Законом се пропнсује на који се начин бирају, постављају претседници судова и 

судије. 

У породичним и наследним пословима муслимана суде државне шеријатске судије. 

Члан 101. 

Судије свих судова су стални. Судија не може бити лишен свога звања нити ма из 
кога узрока уклоњен са дужности, против своје воље без пресуде редовних судова илн 
дисциплинарне пресуде Касационог суда. Судија не може бити тужен за свој судски рад 
без одобрења надлежног суда. 

Судија не може, ма и привремено, бити упућен на другу плаћену или неплаћсну 
јавну службу без свога пристанка и одобрења Касационог суда. 

Судија може бити премештен само по своме пристанку. 

Судија може бити у служби до навршетка седамдесет година свога живота. Пре 
тога рока судија се може ставити у пензију само по писменој молби или кад телесно или 
душевно тако ослаби да не може вршити своју дужност. Одлуку о пензионисању у овом 

ОДЕЉАК X 
ДРЖАВНО ГАЗДИНСТВО 


Члан 102. 

Сваке године Народно Претставништво одобрава државни буџет који вреди за 
годину дана. 

Буџет се мора поднети Народној Скупштини најдалл за месец дана од дана њеног 
састанка у редовном сазиву. Једновремено са буџетом подноси се Народној Скупштини 
на увиђај и одобрење и завршни рачун последње истекле рачунске године. 

Народна Скупштина не може предложене партије увећавати а може их смањивати 
и изоставити. 

Буџет се одобрава по партијама. 

Начин састава и извршења буџета прописује се законом. 

Уштеда једне буџетске партије или буџетске године не може се утрошити на под- 
мирење потреба друге партије или године без одобрења Народног Претставништва. 

Члан 103. 

Док не одобри поднесени јој буџет Народно Претставништво може одобравати 
дванаестине за један или више месеци. Ако је Народна Скупштина распуштена пре него 
што је буџет решен, буџет истекле рачунске године продужује се указом најдуже за четири 
месеца. Ако се и у том року буџет не реши може се Краљевим указом продужити буцет 
до краја нове буџстсхе године. 

Члан 104. 

Државни порези и опогге државне дажбине установллвају се само законом. 

Влада подноси Народној Скупштини од Главне Контроле оверени извештај о из- 
вршењу закључених уговора о државним зајмовима и њиховом утрошку у смислу закона. 

Члан 105. 

Пореска обавеза је општа и све су државне дажбине једнаке за целу земљу. 

Краљ и Наследник Престола плаћају државни порез на приватно имање. 

Никаква помоћ стална ни привремена, никакав поклон ни награда не могу се дати 
из државне благајнице, ако нису основани на закону. 

Члан 106. 

Државном имовином управља Министар финансија у колико то закони друкчије 
не наредс. 

О начину отуђења државних добара донеће се нарочити закон. 

Право монопола припада држави. 

Руде, лековите воде и врела и природне снаге својина су државна. 

Начин давања рударских, индустриских или ма којих других повластица одређује 
се законом. 

Члан 107. 

За преглед државних рачуна и надзирање над извршењем државног и самоуправ- 
них буцета постоји Главна контрола као врховни рачунски суд. 

Председника и чланове Главне контроле бира Народна Скупштина из кандида- 
ционе листе, коју саставља Државни савет и на којој је предложено два пута онолико кан- 
дидата, колико је празних места. 

Одредбе о саставу, надлежности и поступку Главнс контроле прописује закон. 

Законом се одређује у којим ће случајевима против одлуке Главне контроле имати 
места жалби Касационом суду. 

Главна контрола прегледа, исправља и ликвидира рачуне опште администрације 
и свих рачунополагача према државној благајницн. Она мотри да се не прекорачи ниједан 
издатак по буџету и да се нека сума не преноси из једне буџетске партије у другу. Она за- 
вршује рачуне свих државних управа и дужна је прикупљати све потребне доказе и оба- 

Завршнн државни рачун подноси сс Народном Претставништву на решење са при- 
медбама Главне Контроле и то најдаље за једну годину, рачунајући од завршетка сваке 
рачунске године. 


ОДЕЉАК XI 
ВОЈСКА 

Члан 108. 

Војна је обавеза општа по одредбама закона. Устројство и величина војсхе и мор- 
нарнце прописује се законом. Формирање јединица у законом одређеном обиму пропи- 
сује Краљ уредбом на предлог Министра војске и морнарице. Колгосо ће се војске држати 
под заставом, одређује се сваке године буџетом. 

Члан 109. 

Војни судови су независни. У изрицању правде они не стоје ни под каквом влашћу 
но суде по законима. 

Судија првостепеног војног суда не може бити тужен за свој судски рад без одо- 
брења војно-апелационог суда, а апелациони судија бсз одобрења Касационог суда. 

Пресуде војних судова расматра у последњем степену Касациони Суд. 

Члан 110. 

Кривице које учине грађани у друштву са војником судиће грађански судови а за 
време рата војни судови. 

Члан 111. 

Нико по навршетку двадесете године не може добнти државну службу или у њој 
остати, ако по одредбама војног закона није свој рок отслужио или од војне службе осло- 
бођен. 

Члан 112. 

За одржавање унутрашњег реда војска сс можс употребити само на захтев надлежне 
грађанске власти. 

Члан 113. 

Страна војска не може се узети у службу наше државе, а ни војска наше државе не 
може се ставити у службу нехе стране државе, без претходног одобрења Народног Прет- 
ставништва. 


ОДЕЉАК XII 
ИЗМЕНЕ У УСГАВУ 

Члан 114. 

О изменама у Уставу решава Краљ са Народним Претставништвом. 

Члан 115. 

Прсдлог, да се у Уставу што измени шга допуни, може учинити Краљ и Народно 
Претставнипггво. 

У таквом предлогу морају сс изреком именовати све тачке Устава, које би се имале 
изменити шш допунити. 

Ако је предлог учинио Краљ, он ће се саопштити Сенату и Народној Скупштини, 
па ће се затим Народна Скупштина одмах распустити и сазвати нова најдаље за четири 
месеца. 

Ако је такав предлог потекао од Сената односно Народне Скупштине, о њему се 
решава на начин предвиђен за решавање законских предлога већином од 3/5 од укупног 
броја посланика. Предлог иде затим пред Сенат односно Народну Скупштину која по 

Кад предлог па тај начин буде усвојен, Народна Скупштина ће се распуститн а нова 
сазваће сс најдаље у року од 4 месеца од дана када је предлог усвојен. 

И у једном и у другом случају Сенат односно Народна Скупштина може решавати 
само о оним изменама и допунама Устава, које садржи предлог на основу којег јс она 
сазвана. 

Сенат односно Народна Скупштина доноси одпуку већином од половине више 
један од укупног броја својих чланова. 

На случај да се Сенат и Народна Скупштина у пријему предложених измена или 
допуна Устава у целини или појединостима не сагласе онда је даље поступак исти као 
и за законске предлоге (члан 64). 

Члан 116. 

У случају рата, мобилизације, нереда и побуне, који би довели у питање јавни по- 
редак и сигурност државе или кад су до те мере у опште угрожени јавни интереси, Краљ 
може, у том изузетном случају, указом наредити да се привремено предузму све изван- 
редне, неопходно потребне мере у целој Краљевшш или у једном њеном делу независно 
од уставних и законских прописа. 

Све изузетно предузете мере поднеће се накнадно Народном Претставништву на 
сагласност. 


ПРЕЛАЗНА НАРЕЋЕЊА 

Члан 117. 

До дана састанка Народног Претставпиштва Краљ издаје и проглашује законе 
указом. 

Указ премапотписује Претседник министарског савета, ресорни мипистар и Мини- 
стар правде. 

Члан 118. 

Сви постојећи закони, сем закона о Краљевској власти и врховној државној управи 
од 6 јануара 1929 године, остају на сназн док се редовним путем не измене или укину. 

Члан 119. 

Одредбе члана 101 овог Устава неће се примењивати за време од пет година од 
дана ступања у живот овог Устава. 


ЗАКЉУЧНЕ ОДРЕДБЕ 


Члан 120. 

Овај Устав ступа у живот и добија обавезну снагу кад се обнародује у „Службеним 
новинама“ . 

О извршењу овог Устава стараће се Претседшж министарског савета и сви 
министри. 

Препоручујемо Нашем Мшшстру правде да овај Устав обнародује а свима мини- 
стрима да се о извршењу његовом старају, властима заповедамо, да по њему поступају, 
а свима и свакоме да му се покоравају. 


3 септембра 1931. године 
у Београду 


АЛЕКСАНДАР с. р 

